সূর্যের ম্রিয়মাণ আলোয় শেরেবাংলা জাতীয় ক্রিকেট স্টেডিয়ামে সন্তর্পণে হানা দিচ্ছে আঁধার। অগত্যা জ্বলে উঠল ফ্লাডলাইট। বাংলাদেশের সাজঘরে তখনও হতাশার আঁধার! ক্যাচ মিসের আক্ষেপ। প্রেসবক্সে ফিসফিসানি। তবে কী জিম্বাবুয়েকে ফলো-অনে পাঠানোর সুযোগ হাতছাড়া হবে? মঙ্গলবার ঢাকা টেস্টের তৃতীয়দিন শেষ বিকেলে আলো-আঁধারির খেলার মাঝে আশার ভেলা ভাসালেন তাইজুল ইসলাম। অস্ট্রেলিয়া টেস্টের স্মৃতি ফিরে এলো। সেই মিরপুর। সেই তাইজুল। নিজেদের আঙিনায় সবশেষ কয়েকটা ইনিংসে ঘূর্ণি জাদু দেখিয়ে আসছেন এই বাঁ-হাতি অফ-স্পিনার। টানা তৃতীয়বার ইনিংসে পাঁচ উইকেট নিয়ে জিম্বাবুয়েকে ৩০৪ রানে থামালেন তাইজুল। তৃতীয়দিনের খেলা শেষ হল ফলো-অন এড়ানো থেকে জিম্বাবুয়ে ১৯ রান দূরে থাকতে। এনামুল হক জুনিয়র ও সাকিব আল হাসানের পর টানা তিন...বিস্তারিত